Білім министрлігі көркем әдебиет балаларға қолжетімді болуы үшін арнайы жоба әзірледі
DATE: 18:30, 17 Қараша 2020 | GMT +5
TITLE: Білім министрлігі көркем әдебиет балаларға қолжетімді болуы үшін арнайы жоба әзірледі
URL: https://kaz.inform.kz/news/bilim-ministrligi-korkem-adebiet-balalarga-kolzhetimdi-boluy-ushin-arnayy-zhoba-azirledi_a3719751/
META: DATE: 18:30, 17 Қараша 2020 | GMT +5
TOTAL WORDS: 199
AUTHOR(S):
TEXT: «Білім және ғылым саласына қарасты 7096 кітапхана жұмыс істейді. Мектептерде – 6461, колледждерде – 579, жоғары оқу орындарында – 56, сондай-ақ Республикалық ғылыми-педагогикалық кітапхана қызмет етуде. Ал білім беру ұйымдарындағы жалпы кітап қоры – 267 325 289. Саны, әрине, көңіл көншітерлік. Дегенмен олардың қаншасы көркем әдебиет? Сол көркем әдебиеттің қаншасы қазақ тілінде? Мектеп кітапханалары жаңа кітаптармен қаншалықты жиі толықтырылады? Э. Верн және басқа авторлардың еңбектері қазақ тіліне аударылған ба? Бұл тұрғыда айтарлықтай проблемалар бар», - деп жазды министр әлеуметтік желідегі парақшасында. Оның айтуынша, кітапхана қоры негізінен оқулықтардан тұрады, ал көркем әдебиет саны аз. Олардың басым бөлігі кеңестік кезеңде пайдаланылған идеологиялық сипаттағы кітаптар. «Әсіресе қазақ тілінде жазылған қазіргі заманғы көркем әдебиет – жоқтың қасы. Көркем әдебиеттің балаларға қолжетімді болуы үшін министрлік арнайы жоба әзірледі. Жоба аясында білім беру ұйымдарына қарасты кітапханалардың материалдық-техникалық және ақпараттық базасын жақсарту, балаларға арналған көркем әдебиетті жыл сайын сатып алуды жүзеге асыру бойынша шаралар қабылданатын болады. Сондай-ақ Ұлттық білім академиясы әдебиет, тіл институттарымен, «Оқулық» орталығымен, Ұлттық ғылыми кітапханамен, НЗМ, БИЛ бірлесіп ұсынылған әдебиеттер тізімін құруға кірісті. Жоба аясында қазақ әдебиетінің де, қазақ тіліндегі әлем әдебиетінің де қолжетімді болуына ерекше назар аударамыз. Одан өзге кітапханаларды ғылыми фантастика жанрындағы кітаптармен қамтамасыз ету де маңызды», - деді Асхат Аймағамбетов
